32004R0979
L 180/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 979/2004 НА КОМИСИЯТА
от 14 май 2004 година
за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета от 7 юли 2003 година относно някои специфични ограничения на икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11(б) от него,
като има предвид, че:
(1)
Приложение III към Регламент (ЕО) № 1210/2003 включва физическите и юридически лица, държавни органи, корпорации, агенции и образувания на предишното правителство на Ирак, обхванати от замразяването на капитали и икономически ресурси съгласно този регламент.
(2)
На 26 април 2004 година Комитетът по санкциите на Съвета за сигурност на ООН взе решение да измени и допълни списъка от физически и юридически лица, държавни органи, корпорации, агенции и правни субекти на предишното правителство на Ирак, към които следва да се прилага замразяването на финансови средства и икономически ресурси. Приложение III следва съответно да бъде изменено.
(3)
С цел да се гарантира, че мерките, предвидени в настоящия регламент, са ефективни, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (ЕО) № 1210/2003 се изменя съгласно приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 май 2004 година.